הבוקר יוקדש לסיור בעקבותיו של הצייר טייפולו Tiepoloבאודינה. נתחיל בקתדרלה, נבקר ב’אורטוריו דלה פוריטה’ ונסיים בגלריית טייפולו שבארמון הבישופות. נמשיך אל פיאצה ליברטה, עליה חולשת הלוג’ה הונציאנית ומגדל השעון ונסיים בפיאצה מטאוטי, לבה התוסס של העיר, התחומה במסגרת מושלמת של בתי קפה, בתים וארמונות משלל תקופות. נצא אל איזור היין קוליו Colio, נבקר ביקב מקומי ונערוך טעימות. נמשיך אל תצפית ממנזר רוזאצו Abbazia di Rosazzo ונסיים את היום בצ’יבידלה דל פריולי Cividale del Friuli, שהוקמה על ידי יוליוס קיסר והפכה לבירתה הראשונה של הדוכסות הלומברדית באיטליה במאה ה-6. חזרה למלון באודינה. ארוחת ערב באודינה.
היום יוקדש לבירת מחוז פריולי, טרייסטה Trieste, ששימשה כנמל הראשי של האימפריה האוסטרו-הונגרית. מנמל טרייסטה הפליגו יהודים רבים לארץ ישראל או לאמריקה והיא כונתה ‘השער לציון’. בטרייסטה, העיר הכי אוסטרית באיטליה, נבקר בכיכר איחוד איטליהPiazza unità d’italia הנפתחת אל הים, בכיכר הבורסה ובבית הכנסת הגדול. נטייל על שפת התעלה הגדולה שבבורגו תרזיאנו ונסיים את הסיור באחד מבתי הקפה ההסטוריים של העיר. אחר הצהריים נבקר בטירת מירמארה Castello di Miramare, שנבנתה במאה ה-19 עבור הארכידוכס מסימיליאנו הראשון שלא הספיק להנות ממנה זמן רב מדי. נבקר בטירה ובגנים המקיפים אותה. חזרה למלון באודינה וארוחת ערב.
בשעות הבוקר נגלה את אחד האתרים המרתקים ביותר בפריולי, השוכן במתחם הארכיאולוגי של אקוויליאה Aquileia, שם נראה את רצפת הפסיפס העצומה מהמאה הרביעית שנשתמרה בבזיליקת סנטה מריה אסונטה. פסיפסים נוצריים קדומים אלו מהווים ציון דרך בהיסטוריה של אמנות הפסיפס באיטליה. נאכל ארוחת צהריים משותפת בעיירת הנופש גראדו Grado, המכונה ‘ונציה הראשונה’. העיר נבנתה על ידי תושבי אקוויליאה שנמלטו דרומה אל איי הלגונה מאימת כנופיותיו של אטילה ההוני במאה החמישית. נסייר בין הסמטאות והכיכרות הקטנות בעיר העתיקה ונראה פסיפס רצפה מהמאה ה-6 בבזילקת סנט’אאופמיה. חזרה למלון באודינה ובילוי חופשי בפסטיבל הקולינרי Friuli Doc.